cyanic-selkie/wikianc huggingface dataset:
פאקיסטאן
עקאנאמיע
ווי אין 2016 האט פאקיסטאן א געשאצטן ברוטא אינלענדישן פראדוקט פון US$271 ביליאן; דער ברוטא אינלענדישער פראדוקט לויטן קויפן קראפט איז US$946,667 מיליאן. 21.04% פון די איינוואוינער לעבן אונטער דער אינטערנאציאנאלער ארימקייט ליניע פון US$1.25 א טאג. לאנדווירשטאפט איז 20.9% פון דעם ברוטא אינלענדישן פראדוקט.
פאקיסטאן איז איינע פון די גרעסטע פראדוצירער אין דער וועלט פון נאטירלעכע סחורות.
דעמאגראפיע
פאקיסטאן איז די זעקסט מערסט באפעלקערטע לאנד אין דער וועלט מיט א באפעלקערונג בערך 199,085,847 (199.1 מיליאן) ווי אין 2015,[523] וואס איז גלייך צו 2.57% פון דער וועלט באפעלקערונג. בערך 35% פון מענטשן זענען אלט אונטער 15 יאר. דער דערווארטערטער לעבנס־געדויער, ריכטיק פאר 2011, איז 64 יאר פאר מענער און 68 יאר פאר פרויען.
אומגעפער 95% פון פאקיסטאנער זענען מוסולמענער. מערסטנס סוניס, מיט א שיא מינדערהייט פון עטלעכע 10% צו 20% פון דער באפעלקערונג, און אויך 2% אכמאדיער. עס וואוינען אין לאנד א באגרענעצטע צאל פון פארשידענע מינדערהייטן, מערסטנב הינדוער (1.6%), קריסטן (1.6%) און ווייניק סיקהן און בודהיסטן.
יידנטום אין פאקיסטאן
אין אנהייב פונעם 20סטן יארהונדערט זענען געווען אין קאראטשי בערך 2,500 יידן, און נאך צענדליגער יידן אין דער שטאט פעשאוואר. כמעט אלע פון זיי האבן עמיגרירט קיין ישראל נאך ווען די מדינה פון ישראל איז געווארן אויפגעשטעלט. ס׳איז געבליבן א קליינע קהילה יידן אין קאראטשי.
שפראכן
מען רעדט אין פאקיסטאן מער ווי 60 שפראכן. די אפיציעלע שפראכן פונעם לאנד איז א אורדו. אין דער רעגירונג ווערט ענגליש געניצט, ווי אויך אין די גרויסע געשעפטן און צווישן די אינטעליגענציע. אלע אוניווערסיטעטן אין לאנד לערנען ענגליש. אורדו ווערט גערעדט דורך די עמך מענטשן. אחוץ די שפראכן רעדן אויך כמעט אלע פאקיסטאנער אן אנדער שפראך, ווי למשל פאשטו און פונדזשאבי.
רעפערענצן
*
יצחק מארילעס
רבי יצחק מארילעס זצ"ל (ה'תקע"ה - ה'תרנ"ב), רב אין ראפשיץ, וועסט גאליציע.
אפשטאם
רבי יצחק איז געבוירן אין יאר ה'תקע"ה (אומגעפער), צו זיין פאטער הרב שמעון מארילעס, פון יעראסלאוו, באקאנט אלס דער רבי שמעון יעראסלאווער. און צו זיין מוטער מרת ביילא.
רבנות
רבי יצחק איז געווען דער ממלא מקום פון שווער, רב אין ראפשיץ.
רבי יצחק האט געגרידערט א אפטיילונג פון מחזיקי הדת אין ראפשיץ, ער האט פארטרויטן מחזיקי הדת ביי דעם רבנים צוזאמנקומפט אין לעמבערג.
הסתלקות
רבי יצחק איז נפטר געווארן אין יאר ה'תרנ"ב (אומגעפער).
פאמיליע
רבי יצחק האט געהייראט מרת שרה א טאכטער פון הרב מנשה רובין, רב אין ראפשיץ, א זון פון רבי ר' אשר'ל, רב אין ראפשיץ. זייערע קינדער:
רעפערענצן
קאַטעגאָריע:ראפשיץ
אטשאקאטשי
דאס שטעטל געפינט זיך ביי א הייך פון 3,854 מעטער איבערן ים שפיגל אינעם אטשאקאטשי האלבאינזל אויפן מזרח ברעג פון דער טיטיקאקא אזערע, 96 ק"מ צפון־מערב פון דער הויפטשטאט לא פאז.
רעפערענצן
קאטעגאריע:שטעטלעך אין דרום אמעריקע
די דאקטוירים
קליין די דאָקטוירים (דײַטש: "Die Ärzte") איז אַ מוזיקאַלישע טרופּע אין דײַטשלאַנד וואס שפילט בדרך כלל ראק און פאנק ראק (ענגליש: "Punk Rock") מוזיק.
קאַטעגאָריע:טרופעס קאַטעגאָריע:דייטשלאנד
די גרופּע איז געווען געשאפט אין 1982. אין 1988 האבן זיי זיך צעשיידן אבער ווידערפאראייניגט אין 1993.
ווימבלדאן
ווימבלדאן' איז א דיסטריקט אין דרום לאנדאן, ענגלאנד, אין דער  לאנדאנער בארא פון מערטאן. ער געפינט זיך 7 מייל (11 ק"מ) דרום־מערב פון טשערינג קראס. ווימבלדאן איז באוואוסט איבער דער גארער וועלט ווי די היים פון די ווימבלדאן טעניס מייסטערשאפטן.
דיגיטאלישע אונטערשריפט
אַ דיגיטאַלישע אונטערשריפֿט איז אַ מאַטעמאַטישע סכעמע צו באַװײַזן די אױטענטישקײַט פֿון אַ דיגיטאַלישן מעסעדזש אָדער דאָקומענט. אַ גוטע דיגיטאַלישע אונטערשריפֿט אלגאריטם, גיבט דעם באַקומער אַ סיבה צו גלײבן אַז דער מעסעדזש איז געשאַפֿן געװאָרן דורך אַ באַקאַנטן שיקער, און אַז מען האָט אים ניט געטױשט אונטערװעגנס. אָפֿטמאָל װערט עס דורכגעפֿירט מיט אַ מעטאָד פֿון קריפּטאָגראַפֿיע.
קאַטעגאָריע:זיכערהייט קאַטעגאָריע:קאמפיוטער וויסנשאפט
קערעסטיר
קערעסטיר איז א דארף אין בארשאד-אבאאוי-זעמפלען פראווינץ, צפון אונגארן.
מענטשן
און נאך חסידים ואנשי מעשה.
וועבלינקען
קאַטעגאָריע:דערפער אין אונגארן קאַטעגאָריע:אידישע יישובים אין אייראפע
לא פאז (דעפארטמענט אין באליוויע)
לאַ פאַז איז א דעפארטמענט אין מערב באליוויע וואס טיילט די טיטיקאקא אזערע מיט פערו. ער האט א שטח פון 133,985 קוואדראט ק"מ, מיט א באפעלקערונג פון 2,350,466 אין 2001. די הויפטשטאט פונעם דעפארטמענט איז די שטאט לא פאז, די הויפטשטאט פון באליוויע.
קאַטעגאָריע:באליוויע
טאטארסק
קליין|250px|רבי חיים יעקב רייסקין מיט זיין משפחה, אין טאטארסק (דאטום: בערך 1900). טאַטאַרסק (רוסיש: Татарськ) איז א דארף אין סמאָלענסק ראיאן, רוסלאנד.
וועבלינקען
קאטעגאריע:דערפער אין רוסלאנד
יצחק אייזיק אייכנשטיין (סאפרין)
רבי יצחק אייזיק אייכנשטיין זצ"ל (ה'ת"ק - א' אדר ה'תק"ס) פון סאפרין.
אפשטאם
רבי אייזיק איז געבוירן אין יאר ה'ת"ק (אומגעפער), צו זיין פאטער, הרב  צבי, א זון פון הרב אלכסנדר פון סטאווניק, נעבען דראהביטש, א זון פו הרב צבי, אן איידעם פון תוספות יום טוב.
רבנות
רבי אייזיק איז געווען אן אויסגערופענער גאון, און פלעגט זיך אויסשמועסן אין לערנען מיט דעם קצות. רבי אייזיק איז געווען פון די באהאלטענע צדיקים, זיין זון דער עטרת צבי האט פארציילט, זיין פאטער רבי אייזיק האט קיינמאל זיך נישט געזעצט עסן אויב ס'איז נישט געווען אן ארימאן ביים טיש. ער איז געווען א נאנטער חבר מיט הרב משה מסאמבור, מגיד משנה דער מחבר פון די ספרים מגיד משנה א פירוש אויפן משנת חסידים.
רבי אייזיק האט געהאט א שענק און א ווערטס הויז אין זיין דערפל, וואס פון דעם האט ער גצויגן פרנסה.
רבי אייזיק איז געווען פון די עלטערע חסידים פון חוזה פון לובלין, דער חוזה האט אים אמאל אנגעטון שבת א ווייסע בעקישע.
הסתלקות
רבי אייזיק איז נפטר געווארן אין סטריא א' אדר ה'תק"ס.
פאמיליע
רבי אייזיק האט געהייראט מרת הינדא א טאכטער פון הרב צבי, זי איז געווען א גרויסע צדיקת, און פלעגט וועקען אירע קינדער אפצורעכטען מיט איר תיקון חצות. זי איז נפטר געווארן כ"ז טבת שנת תקע"ו (עשר קדושות מהדורא תנינא).
באקאנט איז דאס ווארט וואס זי האט געזאגט פאר איר מאן איבער אירע קינדער במסל"ה נעלה, בעריש, משה, סענדר, ליפא, הערש, מיט זיי וועלן מיר ארויף גיין אויף יענע וועלט. זייערע קינדער:
רעפערענצן
קאַטעגאָריע:גאליציאנער אדמורי"ם קאַטעגאָריע:זידיטשוב
ווייסע הויז חנוכה מסיבה
לינקס|קליין|250x250פיקס| חנוכה מסיבה אינעם ווייסן הויז אין [[2010 מיט דעם דעמאלטיגן פרעזידענט באַראַק אבאמא]] די ווייסע הויז חנוכה מסיבה (ענגליש : White House Hanukkah Party) איז א יערליכע מסיבה און צערעמאניע וואס ווערט אפגעהאלטן אינעם ווייסן הויז, מיטן פרעזידענט פון די פאראייניגטע שטאטן, צו פייערן יום טוב חנוכה.
די טראַדיציע האָט זיך אָנגעהויבן אין 2001, אונטער פרעזידענט דזשאָרדזש וו. בוש. די גאסט-ליסטע אנטהאלט הונדערטער אידישע פאליטיקאנטן, געמיינדע-פירער און עסקנים צווישן אמעריקאנער אידן.
אין צוגרייטונג צו דער צערעמאניע, וועט דער גאנצער קאך אין דעם ווייסן הויז ספעציעל גע'כשר'ט, עס זאל זיין כשר, און נאר שטרענג כשר'ע עסן ווערט צוגעשטעלט אונטער דער אויפזיכט פון דעם חב"ד שליח צו וואשינגטאן די סי, רבי לוי שם טוב.
די צערעמאָניע איז געווארן איינס פון די וועגן ווי אזוי דער פּרעזידענט אנערקענט דעם אידישן יום טוּב. אזוי אויך וועט דער פרעזידענט צי איינער פון זיין וויכטיגע שטאב אנצינדן די נאציאנאלע מנורה. קליין|דער חסידישער עסקן [[משה מארגערעטן ביי דער חנוכה מסיבה, מיט פרעזידענט דאנעלד טראמפ]] יעדעס יאר ווערט אויסדערוועלט א פערזענליכקייט וועלכער זאל אנצינדן די חנוכה מנורה ביי דער צערעמאניע. געווענליך וועט דער מענטש האבן עפעס מיט א לעצטיגע נייעס צי געשעעניש. אין 2007 האבן די עלטערן פון דער אידישער זשורנאליסט דניאל פערל, וועלכער איז דערמארדעט געווארן דורך טעראריסטן אין פאקיסטאן, געצינדן די מנורה. אין 2019 האט דער חסידישער עסקן משה מארגערעטן אנגעצונדן די מנורה אלס אנערקענונג פאר זיין הילף מיט'ן שטופן די "פריזאן רעפארם ביל". קליין|די חנוכה מסיבה אין [[2019. ווערט געזען א גרופע עלטערע מלחמה-איבערלעבער פון בארא פארק, וועמען דוב הייקינד האט אהינגעברענגט ]] די צערעמאניע קומט נישט אייביג דוקא פאר אין יום טוב חנוכה, אסאך מאל קומט עס פאר עטליכע טעג בעפאר חנוכה.
קליין|פרעזידענט [[דאנאלד טראמפ|טראמפ מיט צבי ביארסקי פון אל"ף]]
קאַטעגאָריע:חנוכה קאַטעגאָריע:ווייסע הויז
משה קוסעוויצקי
ביאגראפיע
משה איז געבוירן אין סמארגאן (נעבן ווילנע, היינט בעלארוס) ל' סיון ה'תרנ"ט צו זיין פאטער אביגדור וואס איז געווען א לערער אויף מוזיק און זיין מוטער אלטע, א פיאניסטקע און א טאכטער פון א חזן. משה'ס דריי ברידער – יעקב, דוד און שמחה – זענען אויך געווען באוואוסטע חזנים. ביי דער עלטער פון 21 האט ער אנגעהויבן צו דינען אלס חזן אין ווילנע און דריי יאר שפעטער האט ער איבערגענומען דעם אמט פון חזן אין דער טלאמצקע שול אין ווארשע אויפן פלאץ פון גרשון סיראטא, וואו ער איז געווען חזן ביז דער קריג.
אין תשי"ב איז ער געווארן דער הויפט חזן פון דער "בית-אל" שול אין בארא פארק, ניו יארק, נאך ווען בערעלע חגי האט אפגעזאגט דעם אמט.
ער איז נפטר געווארן ז' אלול תשכ"ו און מען האט אים געפירט צו קבורה אין הר המנוחות אין ירושלים.
וועבלינק
http://www.kikarhashabat.co.il/%D7%9E%D7%A9%D7%94-%D7%A7%D7%95%D7%A1%D7%91%D7%99%D7%A6%D7%A7%D7%99-1.html
http://www.jewish-music.huji.ac.il/heb/thesaurus2251.html?cat=32&in=32&id=667&act=view
http://chazzanut.org/Article.aspx?id=527
דער פוקס און דער יעגער-הונט
דער פֿוקס און דער יעגער-הונט (ענגליש: The Fox and the Hound) איז אן אמעריקאנישער אנימירטער דראמא פילם פון 1981. ער איז פראדוצירט געווארן דורך וואלט דיזני פראדוקציעס און באפרייט געווארן דורך וואלט דיזני פילמען. ער איז דער 24סטן פולער לענג דיזני אנימירטער פילם, און איז באזירט אויף דער ראמאן מיטן זעלבן נאמען.
קאַטעגאָריע:אמעריקאנישע פילמען קאַטעגאָריע:דיזני אנימירטע פילמען קאַטעגאָריע:ענגליש שפראכיגע פילמען קאטעגאריע:פילמען איבער בעלי חיים
מייקל קאסטערליץ
'''דזש. מייקל קאָסטערליץ'''  (געב׳ 22סטן יוני 1943, אַבערדין) איז אַ בריטיש־אַמעריקאַנער פּראָפעסאָר פון פיזיק אין ברוין אוניווערסיטעט, וואָס האָט באַקומען אין 2016 צוזאַמען מיט דייוויד טאַאולעס און דאַנקען האָלדיין דעם נאָבעל פּרייז פאַר פיזיק פאַר זיין אַרבעט אין דעם געביט פון פיזיק פון קאָנדענסירטער מאַטעריע. ער איז דער זון פון דעם ביאָלאָג האַנס קאָסטערליץ.
ביאָגראַפיע
קאָסטערליץ איז געבאָרן געוואָרן אין אַבערדין, שאָטלאַנד, אין אַ יידישער משפּחה פון האַנאַ גרעסהערנער און האַנס קאָסטערליץ, וואָס האָבן פאַרלאָזט דייטשלאַנד נאָכן נאַצישן איבערקער אין 1934. ער האָט שטודירט אין קעמברידזשער אוניווערסיטעט און האָט גראַדואירט פון אָקספאָרדער אוניווערסיטעט אין 1969.
קאָסטערליץ האָט געהאַט אַ ריי פּאָסטדאָק שטעלעס און האָט אַ קורצע צייט געאַרבעט אין בירמינגהעם צוזאַמען מיט דייוויד טאַאולעס. אין 1982 האָט ער באַקומען די פּאָזיציע פון אַ פּראָפעסאָר אין ברוין אוניווערסיטעט.
פאַר זיינע ביישטייערונגען האָט קאָסטערליץ באַקומען די מאַקסוועל מעדאַל (1981), דעם לאַרס אָנזאַגער פּרייז (2000) און דעם נאָבעל פּרייז (2016).
קאַטעגאָריע:נאבעל פריז קאַטעגאָריע:פיזיקער קאַטעגאָריע:סקאטישע מענטשן קאַטעגאָריע:יידן
קאנסטאנטין דער גרויסער
קאנסטאנטין דער גרויסער (27סטן פעברואר 272 – 22סטן מיי 337 ) איז געווען א גענעראל וואס איז געווארן קייסער איבער דער רוימישער אימפעריע אין 306, ביז זיין טויט. ער האט געמאכט די שטאט ביזאנטיאן די הויפטשטאט פון דער רוימישע אימפעריע, און געגעבן א נייעם נאמען די שטאט קאנסטאנטינאפל (היינט סטאמבול, טערקיי.
קאַטעגאָריע:קיסרים
הויפט זייט/י"ט אייר
י"ט אייר היום ארבעה ושלשים יום שהם ארבעה שבועות וששה ימים לעומר. אייר 19 קאַטעגאָריע:מוסטער היינט אין היסטאריע he:תבנית:י"ט באייר
ישראל משה פרידמאן
ביאגראפיע
רבי ישראל משה איז געבוירן געווארן אין ניו יארק, פאראייניגטע שטאטן, אלס איינציקער זון צו זיין פאטער רבי אברהם יעקב פרידמאן, דער זון פון רבי מרדכי שלום יוסף און זיין מוטער ציפורה פייגא (פעלדמאן). מען האט אים געגעבן דעם נאמען ישראל נאכן מייסד פונעם רוזשינער חסידות, רבי ישראל פון רוזשין און משה נאך דעם באיאנער רבי'ן רבי משה פרידמאן.
ווען ער איז געווען א בחור איז די משפחה געצויגן קיין ארץ ישראל. ער האט געלערנט אין דער רוזשינער ישיבה אין בני ברק און אין דער פאנאוועזשער ישיבה.
ער האט געהייראט זיין קוזינע שרה, טאכטער פון זיין משפחה חיים משה פעלדמאן, פון די חשובע וויזשניצער חסידים און פון די פירער פון דער חרדישער קהילה אין לאנדאן. נאך דער חתונה איז ער אריבער וואוינען אין לאנדאן. זיי האבן צען קינדער. אין תשל"ט האט זיין פאטער איבערגענומען די רביסטעווע אין סאדיגורא.
אין תש"ן (בערך) האט ער אויפגעשטעלט דעם בית מדרש "אור ישראל" אין דעם גאלדערס גרין געגנט פון לאנדאן. אויך האט מען אים באשטימט רב פון די סאדיגורער חסידים ארום דער וועלט. ער האט ממשיך געווען אין די אמטן ביז דער פטירה פון זיין פאטער.
י"ט טבת תשע"ג איז זיין פאטער נפטר געווארן, און זיינעדיק דער איינציגער זון, האט מען אים באשטימט סאדיגורער רבי. צוליב דעם האט ער זיך אריבערגעצויגן קיין בני ברק.
אין יאר תשע״ט איז ער געווארן שטארק קראנק און ער האט געוויילט א לענגערער צייט אויף רפואה אין לאס אנזשעלעס.
כ״א אב תש״ף איז ער נפטר געווארן אין תל השומר שפיטאל.
מחלוקת נאך זיין פטירה
נאך זיין הסתלקות אין חודש אב תש"פ, איז נתפרסם געווארן אז ער האט געשריבן אין צוואה אז רבי יצחק יהושע העשיל זאל איבער נעמען די סאדיגורער רביסטעווע כאטש אז ער איז דער פינפטער זון.
זיין רעבעצן שרה האט מכתיר געווען נאך צוויי זין אלס רבי׳ס: רבי מרדכי שלום יוסף, אלץ סאדיגורער רבי אין ירושלים, און רבי אהרן בער, סאדיגורער רבי אין לאנדאן. רוב חסידים זענען געבליבן מיט רבי יצחק יהושע העשיל אין בני ברק.
משפחה
זיינע קינדער זענען:
ישראל משה קאַטעגאָריע:אדמורי"ם אין ארץ ישראל קאַטעגאָריע:לאנדאנער רבנים ישראל משה קאַטעגאָריע:מועצת גדולי התורה ישראל משה
שווער
א שווער איז דער פאטער פונעם פאר פאלק, ד.ה. ביי א מאן דער פאטער פון זיין ווייב, און ביי א ווייב דער פאטער פון איר מאן.
לויט דער הלכה איז א שווער פסול צו זאגן עדות.
זעט אויך
קאַטעגאָריע:משפחה
ישראל האגער (א)
רבי ישראל האגער זצ"ל (ב' אלול ה'תר"ך - ב' סיון ה'תרצ"ו), דער דריטער וויזשניצער רבי. באקאנט מיט דעם נאמען "דער אהבת ישראל".
אפשטאם
רבי ישראל איז געבוירן געווארן אין וויזשניץ ב' אלול ה'תר"ך, צו זיין פאטער הרב ברוך האגער, באקאנט אלס דער "אמרי ברוך" פון וויזשניץ, א זון פון הרב מנחם מענדיל האגער פון וויזשניץ, באקאנט אלס "דער צמח צדיק", א זון פון הרב חיים האגער פון קאסאוו, "דער תורת חיים", א זון פון הרב מנחם מענדיל האגער, פון קאסאוו, "דער אהבת שלום". און צו זיין מוטער מרת ציפורה א טאכטער פון הרב אריה לייב שפירא פון זשיטאמיר, א זון פון הרב שמואל אברהם אבא שפירא פון סלאוויטא, אן אייניקל פון הרב פנחס שפירא פון קאריץ.
רבנות
רבי ישראל איז געווען אלט 14 יאר ווען ער האט באקומען היתר הוראה פונעם שואל ומשיב און פון בית שלמה.
נאך זיין חתונה איז רבי ישראל געבליבן צו וואוינען ביי זיין שווער אין דזשיקאוו. דארט האט ער געלערנט צוזאמען מיט זיין שוואגער הרב יהושע הורוויץ "דער עטרת ישועה". אין יאר ה'תרל"ח איז רבי ישראל צוריקגעפארן קיין וויזשניץ. נאך זיין פאטער'ס פטירה, כ' כסלו ה'תרנ"ג, האט מען אויפגענומען דעם בכור רבי ישראל אלס רבי, און ממלא מקום פון דעם פאטער.
אין ה'תרס"ג האט ער געגרינדעט א ישיבה גדולה פאר בחורים, וואס איז געווען א זעלטענע זאך אין יענע גלילות דעמאלטס.
ביי דעם ערשטן וועלט קריג איז רבי ישראל אריבער קיין קיטוב, און אין יאר ה'תרע"ה ווען די רוסן האבן געהאלטן ביי אייננעמען בוקאווינא איז רבי ישראל אריבערגעצויגן פון גאליציע קיין אונגארן און האט זיך באזעצט אין גראסווארדיין.
הסתלקות
רבי ישראל איז נפטר געווארן פרייטיג צו נאכט'ס ב' סיון ה'תרצ"ו. אום י"ג אייר ה'תש"ט האט מען ארויף געברענגט זיין ארון קיין ארץ ישראל אין ער ליגט אין בני ברק.
פאמיליע
אין יאר ה'תרל"ה, ביי פופצן יאר, האט רבי ישראל געהייראט אין זשאבנא בזיווג ראשון מרת הינדא א טאכטער פון הרב מאיר הורוויץ, פון דזשיקאוו, "דער אמרי נועם". זייערע קינדער:
בערנט אק אונטערגרונט סטאנציע
בערנט אק איז א לאנדאנער אונטערגרונט סטאנציע אויף וואטלינג עוועניו אין בערנט אק, צפון לאנדאן, אין דער לאנדאנער בארא פון בארנעט. די סטאנציע געפינט זיך אויפן עדזשווער צווייג פון דער נארדערן ליניע, און איז אין טראוולקארט זאנע 4.
היסטאריע
די סטאנציע האט געעפנט דעם 27סטן אקטאבער 1924.
וועבלינקען
קאַטעגאָריע:נארדערן ליניע סטאנציעס
אליעזר מזרחי
אליעזר מזרחי (געבוירן עברי; ו' אייר תש"ה, לועזי; דעם 19טן אפריל 1945) איז א חסיד פון חב"ד, וואס האט געדינט ווי א כנסת דעפוטאט פון אגודת ישראל אין דעם 12טן כנסת. ער איז געלאפן אין לויף פון די וואלן צום דרייצנטן כנסת, אלס טייל פון גאולת ישראל, וואָס האָט נישט דורכגעפירט דעם בלאקירונג פּראָצענט. ער איז געווען וויצע־מיניסטער פון געזונט פון 1990 ביז 1992.
משפחה
הרב אליעזר מזרחי ער איז געבוירן געווארן ביי הרב יעקב מזרחי און זיין ווייב חביבה (צו די משפחה חוברה) געהייראט שושנה און זיי האבן געהאט 9 קינדער. זיינע זין: רבי מאיר מזרחי, רבי בצלאל מזרחי, רבי יעקב מזרחי.
קאַטעגאָריע:כנסת דעפוטאטן
יוסטאן באן סטאנציע
יוסטאן באן סטאנציע אדער לאנדאן יוסטאן  /<span title="/ˈ/ primary stress follows">ˈ l <span title="/ʌ/ short 'u' in 'bud'">ʌ n d <span title="/ə/ 'a' in 'about'">ə n <span title="/./ syllable break">. <span title="/ˈ/ primary stress follows">ˈ <span title="/j/ 'y' in 'yes'">j <span title="/uː/ long 'oo' in 'food'">uː s t <span title="/ən/ 'on' in 'button'">ən / איז א צענטראל לאנדאן סוף סטאנציע און איינע פון די 19 סטאנציעס פארוואלטעט דורך נעצווערק באן. זי איז די פינפט באשעפטיקסטע באן סטאנציע אינעם פאראייניגטן קעניגרייך. זי איז דער דרום וואקזאל פון דער מערב בארטן הויפט ליניע קיין ליווערפול, מאנטשעסטער, עדינבורג און גלאזגוי, און דער הויפט טויער פון לאנדאן צו די מערב מידלאנדס, צפון-מערב, צפון וויילס און טיילן פון סקאטלאנד. ווירדזשין באנען פארזארגט גיכע צווישנשטעט דינסטן צו די געגנטן. יוסטאן איז אויך די לאנדאנער סוף-סטאנציע פאר דער לאנדאן נארדוועסטערן אייזנבאן וואס פארזארגט לאקאלע און רעגיאנאלע דינסטן קיין הארטפארדשיר, באקינגהאמשיר, בעדפארדשיר, נארטהאמפטאנשיר און וואריקשיר. אויך איז יוסטאן די סוף-סטאנציע פאר די פארשטאטישע דינסטן אויף דער וואטפארד ליניע פון לאנדאנער איבערגרונט.
יוסטאן איז געווען דער ערשטער צווישנשטעט באן וואקזאל אין לאנדאן.
היסטאריע
יוסטאן איז געווען די ערשטע צווישנשטעט באן סטאנציע אין לאנדאן, געעפנט דעם 20סטן יולי 1837 ווי די סוף-סטאנציע פון דער לאנדאן און בירימינגהאם באן. מען האט דעמאלירט די געביידע אין די 1960ער יארן און געבויט די היינטיקע געביידע אינעם אינטעראציאנאלן מאדערנעם סטיל.
לאנדאנער אונטערגרונט
יוסטאן סטאנציע איז גראד איבער און פארבינדן מיט יוסטאן אונטערגרונט סטאנציע,, אויף דער וויקטאריע ליניע און דער נארדערן ליניע (סיי דער באנק צווייג סיי דער טשארינג קראס צווייג) פון דער לאנדאנער אונטערגרונט. יוסטאן סקווער אונטערגרונט סטאנציע אויף די האמערסמיט און סיטי, מעטראפאליטאן און קרייז ליניעס איז א מהלך פינף מינוט צופיס דורך יוסטאן ראד.
בוס סטאנציע
פארנט פון דער סטאנציע איז א בוס סטאנציע מיט דינסטן צו פארשיידענע טיילן פון לאנדאן.
רעפערענצן
קאַטעגאָריע:לאנדאנער וואקזאלן קאַטעגאָריע:לאנדאנער איבערגרונט סטאנציעס
דאקטאר הו
דאָקטאָר הו (ענגליש: Doctor Who; ווארטליך אין יידיש: דאקטאר וועמען, באדייט אויף ענגליש: וועלעכר דאקטער?) איז א בריטישע וויסנשאפטליכע פאנטאזיע טעלעוויזיע סעריע, געשאפן און פראדוצירט דורך דעם בי בי סי קאנאל.
די סעריע איז די לענגסט-לויפיקע און ערפאלגרייכסטע פראגראם פון דער וויסנשאפטליכע פאנטאזיע זשאנער, לויט דער גינעס בוך פון וועלט-רעקארדן, און האט א גרויסע איינפלוס אויף דער בריטישער פאלקס-קולטור. די ערשטע פאלגע איז אויסגעשטראהלט געווען אום ז' כסלו ה'תשכ"ד. דעמאלסט לויפטע די סעריע ביז ח' כסלו ה'תש"נ, און איז געווען אפגעשאפט. אין ה'תשס"ה האט די בי בי סי זי נאכמאל אויפגעפירט. זייט תשכ"ד ביז כ' כסלו ה'תשע"ד זינד אינסגעזאמט 799 פאלגן אויסגעשטראלט געווען.
"דאקטאר הו" האט געווינען פינעף "בריטישע אקאדעמיע פאר פילם און טעלעוויזיע" פרייזן און נאך 131 פרייזן אינסגעזאמט. די סעריע האט באקומען הויכע איינשאלטקוואטעס (שאצונגען) זייט די אנהייב: אין תשכ"ד-תשכ"ה האט יעדע פאלגע צווישן ניין און פערצן מיליאן צושויער, און אין תשל"ט ארום זעכצן מיליאן. אלס די קווטען זינד געווארן נידעריקער - דריי צו פונף מיליאן צושויער - אין תש"ן האט דער בי בי סי באשלאסן די סעריע אפשטעלן. די נייע שטאפלען, אויסגעשטראלט זייט תשס"ה, האבן אויך הויכע קוואטעס, מיט ארום זיבן ביז אכט מיליאן צושויער פאר א פאלגע.
געשיכטע
די געשיכטע האנדלט פון "דער דאקטאר" - אן אויסער-ערדישער בריה, וואס געהערט צו דעם ראסע פון די "צייט הערן". ער פארט דורך דעם קאסמאס און די צייט אין זיינער צייט-רייזנדע פארמיטל, די טארדיס (TARDIS, ענגלישע ראשי תיבות פון Time and Relative Dimension in Space, "צייט און רעלאטיווע אויסמעסטונג אין קאסמאס") מיט זיין באגלייטערין, א יונגע מענטשליכע פרוי פון דער ערד. פון איין שטאפל צום אנדערן, איז די באגלייטערין שטענדיק געוועקסעלט; ביז היינט ס'געווען 29. צוזאמען רייזן זי צו ווייטע פלאנעטן אדער צו דער צוקונפט און פארגאנגענהייט. זיי קעמפן קעגן אנדערע אויסער-ערדישע בריות וואס ווילן פארניכטן די מענטשהייט אדער זיי צו פארשקלאפן. דעם דאקטאר'ס גרעסטע פיינט זענען די דאלעקס, א ראסע וואס איז א ביסל ענליך צום טינטעלפיש אבער באניצט שטענדיק א ראבאטישע אנצוג. די דאלעקס האבן קיין געפילן אויסערהאלב שנאה, און פארזוכן די גאנצע אלוועלט צו עראבערן. אירע מערמקאל איז זייער עלעקטראנישע שטימע און די שריי "פארניכטן!" ס'דא אויך א סך אנדערע פיינט, צום ביישפיל די ראבאטישע סייבער-מענטשן. עס גיבט אויך א בייזער צייט האר, "דער מייסטער", וואס איז א גרויסער שונא פון דעם דאקטאר.
אקטיארן
ביז היינט, האבן עלף שוישפילער דער דאקטאר געשפילט - וויליאם הארטנעל (תשכ"ד-ו'), פאטריק טראטון (תשכ"ו-ט'), דזשאן פערטווי (תש"ל-ד'), טאם בייקער (תשל"ד-מ"א), פיטער דאווידזאן (תשמ"א-ד'), קאלין בייקער (תשמ"ד-ו'), סילוועטסטר מאק'קאי (תשמ"ו-ט'), פאול מאק'גאן (תשנ"ט; אין א פילם, נישט אין טעלעוויזיע), קריסטאפער עקלסטאן (תשס"ה), דייוויד טענאנט (תשס"ה-תש"ע), מאט סמיט (תש"ע-תשע"ד) און פיטער קאפאלדי (תשע"ד-היינט).
וועבלינקען
קאַטעגאָריע:טי ווי סעריעס
אייז האקי
קליין|אייז־האקי שפיל דער אײַז האָקי איז א ספארט וואס צוויי גרופעס שפילן איינס קעגן אנאנד אויף אן אייזגליטש. די שפילער קענען גליטשן גאר גיך, האלטנדיק האקי שטעקענס מיט וואס צו שטופן א פאַק (א שווארצער גומענער דיסק). יעדע גרופע האט זעקס שפילער. ווען מען שיקט דעם פאק אריין אין דער קעגנאיבערדיקער נעץ באקומט די גרופע א פונקט.
מען שפילט אייז־האקי אין טשעכיי, לעטלאנד, סלאוועניע, די פאראייניגטע שטאטן, פינלאנד,קאנאדע, רוסלאנד און שוועדן.
אייז־האקי האט אנגעהויבן אין קאנאדע.
Hociȝ
דיאספער
קליין|א האלבער דיאספער און א גאנצער דיאספער איז א פרוכט מיט אראנזשע הויט און אראנזש ביז רויטע פלייש וואס וואקסט אויף א קליינטשיגן בוים. נאכן אראפנעמען פון בוים דארף מאן אים לאזן שטיין אין א ווארימען פלאץ כדי ער זאל ווערן ווייך און עסבאר. ער ווערט געצייטיגט זייער שפעט אינעם סעזאן, סוף הארבסט און אפילו אנפאנג ווינטער. עס זענען פאראן צוויי סארטן פרוכט א לענגלעכיגע וואס שטאמט פון דרום מזרח אזיע איבערהויפט יאפאן, און פלאכע וואס קומט פון צפון אמעריקע; די אזיאטישע זענען גרעסער ווי די אמעריקאנישע,
כאטש וואס אין מאדערן העברעאיש הייסט ער אפרסמון און אין ענגליש 'פערסימאן' האט ער קיין פארבינדונג מיטן אפרסמון דערמאנט אין תנ"ך און חז"ל,
וועבלינקען
קאַטעגאָריע:פרוכט קאַטעגאָריע:ביימער
ט"ז אדר ב'
זעט אויך
י"ו
ט"ז באדר ב'
פאטאסי דעפארטמענט
פאטאסי איז א דעפארטמענט אין דרום־מערב באליוויע. ער האט א שטח פון 118,218 קוואדראט ק"מ, מיט א באפעלקערונג פון 709,013 אין 2001. די הויפטשטאט פונעם דעפארטמענט איז די שטאט פאטאסי.
קאַטעגאָריע:באליוויע
שיסעריי אין דער רעדאקציע פון שארלי עבדא
שיסעריי אין דער רעדאַקציע פון שאַרלי עבדאָ איז אַ טעראָר אַטאַק אויפן ביורא פון אַ פראַנצייזישער סאַטירישער צייטונג שאַרלי עבדאָ (Charlie Hebdo), וואָס איז פאָרגעקומען דעם 7טן יאַנואַר 2015 אין פּאַריז. ס׳זיינען אומגעקומען 12 מענטשן אין דער אַטאַק און נאָך 11 זיינען פאַרוואונדעט געוואָרן. די טעראָריסטן וואָס האָבן געמאַכט די שחיטה זיינען צוויי ברידער קואַשי (Kouachi), פראַנצייזישע אַראַבער פון אַלזשירישן אָפּשטאַם. קואַשי האָבן דערקלערט זייער אָנגעהעריקייט צו "אַל קאַעדאַ אין תימן" און אַטאַק איז געווען אַ רעאַקציע אויף אַ ריי אַנטי־איסלאַמישע קאַריקאַטורן פּובליקירט אין דער צייטונג. די טעראָריסטן האָבן קאָאָרדינירט זייער טאַט מיט אַמעדי קוליבאַלי, וואָס האָט גלייכצייטיק, 7–9 יאַנואַר 2015, דורכגעפירט אַ סעריע אַנדערע אַטאַקן אין פּאַריז.
די קרבנות
די צוועלף דערהרגעטע זיינען ס׳רוב מיטאַרבעטער פון דער רעדאַקציע, ווי אויך צוויי פּאָליציאַנטן. צוויי צווישן די קרבנות זיינען געווען אַראַבער און צוויי אַנדערע — יידן.
הויפט זייט/כ' אייר
אייר 20 קאַטעגאָריע:מוסטער היינט אין היסטאריע he:תבנית:כ' באייר
אלישע בן אבויה
אלישע בן אבויה איז געווען פון די תנאים און שפעטער אין זיין לעבן איז ער אוועק פון בית המדרש און געגאנגען צו די רומיים, זינט דאן ווערט ער אנגערופן אין תלמוד אחר. ער איז געווען דער רבי פון רבי מאיר. אינעם דור נאכן צווייטן חורבן בית המקדש.
זיין געבורט
אין ירושלמי ווערט פארציילט אז זיין פאטער אבויה איז געווען א גרויסע רייכער מאן, אין די צייטן ווען די בית המקדש איז געשטאנען, ווען עס איז געווען דעם ברית פאר אלישע האט זיין טאטע געמאכט א גרויסע סעודה, ער האט געלאדענט אלע חשובע עשירים און חכמים, עס איז דארט אנוועזענד געווען די גרויסע עשירים נקדימון בן גוריון בן ציצית הכסת כלבא שבוע, אויך די חכמים ווי רבן יוחנן בן זכאי. נאך די סעודה האט ר' יוחנן בן זכאי מיט זיינע חברים גע'דרש'ט אין תורה און פון גרויס הייליגקייט האט א פייער ארום גענומען זייער שטוהלן, ווען אבויה האט געזעהן דעם כח פון תורה האט געמאכט א נדר אז זיין זוהן אלישע וועט אויך זיין אזא חכם (ירושלמי מס' חגיגה וקה"ר). אבער וויבאלד ער האט מקדיש זיין זוהן פאר תורה צוליב דעם גרויסן כבוד התורה נישט ווייל מען דארף לערנען לשם שמים ווייל השי"ת הייסט אזוי, איז אלישע ארויס לתרבות רעה. די מפורשים זאגן אז דעריבער האט מען נישט געשטעלט קיין מימרא פון אים אין ש"ס בלויז איין משנה אין מסכת אבות אלישע בן אבויה אומר הלומד ילד למה הוא דומה, ווייל דארט ווערט מבואר אז מען זאל לערנען תורה בטהרה לשם שמים און נישט לקנתור.
זיין כח אין תורה
אלישע איז געווען זייער גרויס אין תורה, זיין חכמה און פקחות איז געווען באוואוסט איבעראל, ער האט אמאל געזאגט פאר זיין תלמיד ר' מאיר איף האב געמאסטן די פיס פון מיין פערד, און איך זעה פונקטליך וויפיל טריט זי איז געגאנגען.
דער מדרש (רו"ר פ"ו) זאגט אז ווער ער פלעגט זאגן א דרשה אין לשכת הגזית אבער אין די שטאט טבריה זענען אלע חכמים שטיל געווארן יעדער האט געוואלט הערן וואס דער קלוגער תלמיד חכם אלישע זאגט. מה דאך אין טבריה און אין לשכת הגזית איז אזוי געווען כל שכן אין אנדערע פלעצער ווי עס זענען נישט געווען אזוינע חכמים. זענען זיי זיכער בטל געווארן פאר אלישע.
ער ווערט גערעכנט פון די פיר וואס זענען נכנסו לפרדס. אין טיפע סודות התורה און מעשה מרכבה (חגיגה יד.) די גמרא זאגט דארף אז דורך דעם וואס ער האט נישט משיג געווען די סודות וואו עס דארף צו זיין דעריבער איז ער געווארן א אפיקורוס.
אלישע איז געווען בשעת מען האט חרוב געמאכט דאס בית המקדש.
זיינע קשיות
די גמרא פארציילט (חגיגה טו.) אז אלישע איינמאל האט געזען ווי א טאטע הייסט פאר זיין קינד מקיים זיין די מצוה פון שילוח הקן, דאס קינד האט געפאלגט אבער אינמיטן מקיים זיין די מצוה איז ער גע'הרג'עט געווארן, האט אלישע געפרעגט די מצוה פון כיבוד אב איז דאך מסוגל מען זאל לאנג לעבן ווי עס שטייט כבד את אביך למען יאריכון ימיך, היכן אריכות ימיו של זה, ווי דער אריכות ימים פון דעם קינד ?.
אויך האט ער געזען ווי איינער איז מקיים זיין די מצוה פון שילוח הקן, ער האט גענומען א לייטער און איז ארויף געקראכן אויף א הויכן פלאץ און האט אוועקגעשיקט די מוטער און דאס קינד גענומען צו זיך, אבער ער האט זיך אויסגעגליטשט און איז גע'הרג'עט געווארן האט אלישע געפרעגט ביי די מצוה פון שילוח הקן שטייט דאך למען יאריכון ימיך ווי איז זיין אריכות ימים ? אויך האט געזעהן ווי איינער איז עובר אויף די מצוה, ער קריכט אויף א לייטער ער נעמט די קינדער פאר דעם וואס ער שיקט אוועק די מוטער, און עס האט אים גארנישט פאסירט, איז ער געווארן דערויף זייער אויפגעקאכט, און דעריבער איז ארויס לתרבות רעה.
ווען די רוימער האבן געהרג'ט די ערליכע צדיקים פון אידן, האט דאס אלישע זייער פארקלעמט דאס הארץ, עס האט אים וויי געטון פארוואס ארץ נתנה ביד רשעים, פארוואס קומט זיך דאס פאר ערליכע אידן זאלן ליידן אזויפיל, איינמאל האט ער געזען ווי די רוימער פייניגן דעם גרויסן צדיק ר' חוצפית המתורגמן, זיי האבן אים געווארפן פאר די הונט און די הינט האבן געריסן שטיקער, מיטאמאל האט ער געזען ווי א הונט האלט די צונג פון ר' חוצפית האט אלישע געזאגט פה המתגבר בתורה ילכך עפר, א מויל וואס האט זיך געשטארקט אין תורה זאל לעקן ערד (קידושין לט: וחולין בסוף).
זיין החלטה
די מפורשים (זעה הכותב בע"י) זענען מסביר אז דאס איז געקומען וויבאלד אלישע איז געווען געוואוינט אז די כבוד און געלד איז ביי אידן, זיין טאטע איז געווען א גרויסע ריזיגער עושר, ער האט מכבד געווען די חכמי ישראל, ער איז געווארן אפגעשיידט צו תורה צוליב א פייער האט זיין טאטע האט געזעהן וואס די חכמי ישראל זענען, ער האט געזעהן ביידע וועלטן, סיי ווען דאס בית המקדש איז געשטאנען און דערנאך ווען עס איז געווען וידל ישראל מאד, כלל ישראל איז פארארימעט געווארן אין דאס שיינקייט פון אידן איז פארלוירן געווארן, דעריבער האט ער נישט פארשטאנען פארוואס האבן אידן פארלוירן דעם כבוד און דאס געלד אין רשעים ווי רוימער פייניגן די אידן מיט מיתות משונות, אבער דער אמת איז אז א איד דארף וויסן אז דערמיט וואס די רשעים פייניגן אים און ער דערהאלט זיך, דערמיט ווייזט ער ארויס זיין ליבשאפט צו גאט ברוך הוא, ווי מען זעהט אין די אידישע היסטאריע אז אלע שלעכטע לייט די שונאי ישראלים האבן סוף כל סוף פארלוירן, און די אידישע פאלק וואסט און בליעט, די אידן געוואונן און די רשעים ווערן פארלוירן, אבער אינגאצען וועט מען עס זעהן וועט משיח וועט קומען.
פאר אלישע האט וויי געטון די הצלחה פון די רוימער איז ער געפאלן פאר זיי, ער האט געקוקט אויף יעצט נישט טראכטנדיג פון די ריכטיגע הצלחה פון אידן, דערפאר האט ער זיך צוגכאפט צו די קולטער פון די רומער, די גמרא זאגט אז אינמיטן לערענן פלעגט ער זיך אינטערזינגן די ניגונים פון די גוים, אויך פלעגט ער אסאך קוקן אין די ביכער פון זיי.
זיינע מעשים
אלישע האט מחליט געוון ער גייט הנאה האבן פון דער וועלט, ער גייט זיך אפלאזן פון תורה און מצות. ער איז ארויס אויף דער גאס און געטראכפן א זונה ער האט איהר געבעטן צו זינדיגן מיט אים, די זונה האט זיך נישט געוואלט גלייבן וואס זי הערט, דער גרויסער תנא אלישע בן אבויה זאל וועלן מיט אים זינדיגן, האט זיך אים געפרעגט די ביזט נישט אלישע, האט אלישע אים אנהגעכאפט און צוזאמען מיט אים געגעסן חזיר פלייש, דעמאלטס האט זי געזעהן אז ער מיינט עס ערנטס. האט זי געזאגט אויב אזוי א"כ אחר הוא, איז ער א צווייטער ער איז נישט אלישע. פון דאן אהן האט מען אים שוין נישט גערופן אלישע נאר אחר.
אלישע איז געווארן אויס שומר תורה ומצות, אזוי ווייט אז עס האט אים וויי געטועהן ווען ער האט געזעהן ווי אידן היטן די תורה, די ירושלמי (חגיגה פ"ב ה"א) פארציילט אז די רוימער האט געוואלט פייניגון די אידן, האבן זיי געהייסן אז די אידן מוזן מחלל שבת זיין, זיי מוזען טועהן מלאכות וואס מען טאר נישט טועהן אין שבת, די אידן האבן געוואלט ווייניגער מחלל שבת זיין, האבן זיי מכוון געווען אז זיי זאלן טועהן די מלאכות וואס איז אסור מן התורה פאר שבת, און די מלאכות וואס איז אסור מדרבנן אין שבת, דאס הייסט זיי האבן געוואלט זיך ארויסדרייען פון א איסור דאורייתא, וואס לכאורה די רוימער וואלטן קיינמאל נישט געוואוסט די כוונה פון די אידן, אבער אלישע וואס איז געווען א תלמיד חכם האט דאס דערציילט פאר די רוימער, און זייט דאן האבן די רוימער געצווינגען די אידן צו טועהן אין שבת א מלאכה וואס איז אסור מיט התורה.
אויך האט ער מיט גרויס רשעות גע'הרג'עט תלמידי חכמים וואס לערנען תורה.
אויך נאכדעם וואס ער איז ארויס לתרבות רעה, האבן זיך אסאך תנאים גע'חבר'ט מיט אים וויבאלד ער איז געווען גרויס אין תורה האבן זיי געוואלט פון אים לערנען, די גמרא זאגט ר' מאיר האט געטראפן א מילוגרוים די גוטע האט ער גענומען די שאלעכטץ האט ער אוועקגעווארפן דאס הייסט די גוטע חלקים פון אחר האט ער געלערנט אבער נישט די שלעכטע.
שובו בנים חוץ מאחר
עס איז מערקווירדיג וואס די ספרים זאגן אז אלישע וואלט געמוזט דווקא פון דא לערענן אז אפילו ער קען אויך תשובה טון, ווייל אויב הערט ער בלויז די ערשטע העלפט בת קול יעדער קען תשובה טועהן, וואלט ער נישט געהאט א נסיון און וואלט זיכער תשובה געטועהן, פון הימל האט מען אבער אים געוואלט געבן א בחירה ער זאל הערן אז עס נוצט פאר אים נישט קיין תשובה, און דאך וואלט ער זיך געמוזט שטופן און תשובה טון (שו"ת מהרי"ט ח"א או"ח סי' ח'), ממש די ווערטער זאגט ר' נחמן מברסלב אין שיחות הר"ן, און אויך ר' צבי אלימלך שפירא פון דינאוו אין זיין ספר אגרא דפרקא. אויך שטייט אזוי אין ספר של"ה. און אזוי שטייט אין ירושלמי אין לך דבר שעומד בפני התשובה.
ער איז אריין אין גן עדן
ווען אלישע איז געשטאבן האט אים ר' מאיר געזאגט רבי טו תשובה, האט ער געזאגט איך האב געהערט א בת קול אז איך קען נישט תשובה טועהן, האט אים ר' מאיר געזאגט תשב אנוש עד דכא מען קען תשובה טועהן אפילו מען האלט שוין ביים דכדוכא של נפש, ביים אויפגבעבן דעם נפש, האט זיך אלישע צוויינט און איז געשטארבן, האט ר' מאיר געזאגט איך מיין אז מיין רבי איז געשטארבן דורך תשובה (חגיגה טו).
ווען אלישע איז געשטארבן האט מען געזאגט אין הימל, מען וועט אים נישט דן זיין וויבאלד ער איז א תלמיד חכם, אבער מען וועט אים אויך נישט געבן גן עדן וויבאלד ער האט געזינדיגט, האט ר' מאיר געזאגט ניין עס איז ליבערשט מען זאל אים דן זיין אין גיהנם און דערנאך וועט ער גיין אין גן עדן. ר' מאיר האט זיך אנגערופן ווען וועל איך שוין שטארבן און ארויפגיין אויף יענער וועלט און דאן ווען ארויף קומען א רויך פון זיין קבר. ווייבל ווילאנג ער ברענט אין א פייער גייט נישט קיין רויך, אויב מען גיסט וואסער מען לעשט דאס פייער פון גיהנם דאן פארגייט א רויך (ספר היוחסין). אזוי איז טאקע געווען ווען ר' מאיר איז נפטר געווארן איז ארויף א רויך פון דעם קבר פון אלישע, האט ר' יוחנן געזאגט עס איז נישט קיין קונץ צו פארברענען די אייגענע רבי, איך זאג אייך ווען איך וועל שטארבן וועל איך אים גראד טראגן אין גן עדן. אזוי איז טאקע געווען ווער ר' יוחנן איז נפטר געווארן האט אויףגעהערט צו גיין דעם רויך און אלישע איז געקומען קין גן עדן. זיין זכות איז געווען וויבאלד אפילו נאכדעם וואס ער האט געזינדיגט האט ער געלערנט תורה מיט די חכמים און האט זיי אויסגעלענרט זיין חכמת התורה..
זיינע דורות שפעטער
עס ווערט פארציילט אז די טאכטער פון אחר האט אמאל געזאגט פאר רבי יהודה הנשיא רבי שפייזט מיך, איך האב נישט קיין ברויט, איך בין דער טאכטער פון דעם תנא אחר, האט רבי יהודה געזאגט מיט פארוואונדערונג: איז דען נאך דא פון אים קינדער ? האט זי געזאגט רבי איר זאלט געדענקען זיין גרויסקייט אין תורה נישט זיינע שלעכטע מעשים. זיין אייניקל איז געווען ר' יעקב א אייניקל פון אחר.
קאטעגאריע:תנאים
נטע ברזילי
נֶטַע בַּרזילָי (געבוירן דעם 22סטן יאנואר 1993) איז אן ישראלדיקע זינגערין, מוזיקאנט און DJ. זי האָט געוואונען דער 2018 אייראָוויזיע געזאַנג קאָנקורס מיט דעם ליד "Toy" אלס די פֿאָרשטייערין פֿון ישראל, די מדינה'ס פֿערטער נצחון אין דער אייראָוויזיע געזאַנג קאָנקורס נאָך 1978, 1979 און 1998.
ביאגראפיע
ברזילי איז געבוירן און דערצויגן געוואָרן אין הוד השרון אלס א מיטל-טאָכטער מיט צוויי ברידער. ביים עלטער פֿון דריי מאָנאַטן האָט זי און איר פֿאַמיליע איבערגעפֿלויגן צו ניגעריע וויל איר פֿאָטער'ס אַרבעט ביי "סולל בונה", און האָט דערנאָך זיך אומגעקערט צו ישראל. אין איר יוגנט האָט זי געלערנט ביים "הדרים" מיטלשול און איז געווען א שילערין און לערערין ביי די "הנוער העובד והלומד" באַוועגונג. זי האָט זיך אױסגעבאָטן איין יאָר ביי נח"ל איידער איר מאָביליזאַציע צו צה"ל און האָט דערנאָך געדינט ביי די ים־פֿלאט טרופע. זי האָט געלערנט עלעקטראָנישע מוזיק ביים "רימון" מוזיק שולע.
קאריערע
אין סעפטעמבער 2017 האָט זי צוגעקומען צו די טעסטן פֿאַר "הכוכב הבא לאירוויזיון". ביי די עקראָן סטאַדיע האָט זי געזונגען א ספעציעלער נוסח פֿון ריהאַנאַ'ס "Rude Boy", פֿאר וועלכער זי האָט געוואונען 82% וואָטירונגען. ביי די צווייטע סטאַדיע האָט זי געזונגען דייוויד געטאַ'ס "Hey Mama". אין פעברואר 2018 האָט זי געזונגען "Wannabe" פֿון די ספּייַס מיידלעך, און כאטש זי האָט דורכגעלאָזט אין א דועל מיט ריקי בן אַרי האָט די ריכטערס איר דערוויילט און זי האָט זיך אַריבערשטייַגט צו די נעכסטע סטאַדיע.
ברזילי'ס לעצטער ליד אין דער קאָנקורס איז געווען א קאָמבינאַציע פֿון 'ס "Gangnam Style" און קעשאַ'ס "Tik Tok". נאָך זי האָט געקראָגן 210 פּונקטן פֿון די ריכטער און דער קהל האָט ברזילי געוואונען דער ערשטער פּלאַץ און דאָס רעכט צו רעפּרעזענטירן ישראל ביי דער אייראָוויזיע.
2018 אייראָוויזיע געזאַנג קאָנקורס
דעם 25סטן פעברואר 2018 איז עס אַנאָנסירט געוואָרן אַז ברזילי'ס ליד פֿאַר דער אייראָוויזיע איז געהייסן "Toy" ("שפילכל") און וועט ווערן געזונגען אויף ענגליש, מיט נאר אַ זאַץ אויף העברעאיש. דאָס ליד איז געשריבן און קאָמפּאָזירט געוואָרן דורך דורון מדלי און סתיו בערגער. דאָס ליד איז באַפֿרייַט געוואָרן דעם 11טן מערץ, און זיין מוזיק-ווידעאָ האָט באַקומען העכער 20 מיליאָן אָבסערוואַציעס צוויי מאָנאַטן איידער די אנהייב פונעם אייראָוויזיע. דעם 14טן אפריל האָט ברזילי געזונגען איר ליד אין Eurovision in Concert ביי אמסטערדאם, דער גרעסטער אייראָוויזיע אימפּרעזע. פיר טעג דערנאָך האָט זי געזונגען ביי די יום העצמאות שייַטער-צינדונג פֿייַערונג פֿאַר דאָס 70סטן יאָר פֿון מדינת ישראל.
דעם 8טן מיי האָט ברזילי זיך באַטייליקט ביי די האַלב-ענדיקונג פֿון דער אייראָוויזיע געזאַנג קאָנקורס און האָט געוואונען מיט 283 פּונקטן. דעם 12טן מיי האָט זי זיך באַטייליקט ביי די אָפֿיציעלע ענדיקונג סטאַדיע, נאָך וועלכע זי האָט געוואונען דער ערשטער פּלאַץ מיט 529 פּונקטן.
וועבלינקען
קאטעגאריע:לעבעדיגע מענטשן קאַטעגאָריע:ישראלדיקע זינגערס קאַטעגאָריע:אייראוויזיע געווינער
י"ז אדר ב'
זעט אויך
קאַטעגאָריע:אדר
י"ז באדר ב'
קארטאכענא
קאַרטאַגענאַ דע אינדיעס (שפּאַניש: Cartagena de Indias), איז א פּאָרט שטאט וואס געפונט זיך אין צפון קאלאמביע, אויף די קאראיבישער ים ברעג, און איז די הויפטשטאט פון דער פראווינץ באליוויאר.
די שטאָט איז געגרינדעט געווארן אום 1533, און אין 1984 איז איר היסטארישן צענטער דערקלערט געווארן אַלץ וועלט ירושה ארט.
אום 2005, האבן געוואוינט דארט 1.09 מיליאָן מענטשן. און אינעם הויפטשטאט אירע, 1.24 מיליאָן מענטשן; וואס דאס איז דאס פינפט-גרעסטער צאל איינוואוינער אין קאלאמביע.
*
קאַטעגאָריע:פארט שטעט אין דרום אמעריקע
וואונדער פרוכט
וואונדער פרוכט איז די קליינטשיגע רויטע יאגדע וואס וואקסט אויפן בוים Synsepalum dulcificum, וואס שטאמט פון דרום מזרח אזיע.
די וואונדער פרוכט האט א גאר אינטערעסאנטע אייגנשאפט נעמליך אז ביז א שעה נאכן עסן די פרוכט שפירט די צונג אלע זויערע עסן אלס זיס, דאס מיינט אז מע קען אריין בייסן אין א לימענע און עס וועט זיין געשמאק ווי א מאראנץ,
ליסטע פון יידיש-שפראך דיכטער
יידיש *
בעני דעפארטמענט
בעני איז א דעפארטמענט אין צפון־מזרח באליוויע. ער איז דער צווייטער גרעסטער דעפארטמענט (נאך סאנטא קרוז) מיט א שטח פון 213,564 קוואדראט ק"מ, און א באפעלקערונג פון 420,000 אין 2006. די הויפטשטאט פונעם דעפארטמענט איז די שטאט טרינידאד.
קאַטעגאָריע:באליוויע
וואלס מיט באשיר
וואלס מיט באשיר א ישראלדיקע אנימאציע פילם, ארויסגעגעבן 2008. איר גרונט איז א זעלנער, וואס האט געדינט אין צה"ל, ביי די פרידן פארן גליל קריג, וואס ישראל האט געפירט אין לבנון.
די פילם האט געווינען אפאר אויסצייכענונגען, איבער דער וועלט, אלס גוטער פילם און אלס דאקומענטארער פילם.
ארויסגעגעבן דורך ארי פולמאן, וואס ער שפילט דער הויפט פערזאן אינעם געשיכטע פונעם פילם. צום ענדע פילם איז דא געהעריקע בילדער, פון באשיר זשומייעל, און פון די סאברא און שאטילא מאסן מארד.
קאטעגאריע:ישראל פילמען
באראניווקע
באראניווקע איז א שטאט אין זשיטאמירער גובערניע, אוקראינע. ער געפינט זיך אינעם היסטארישן ראיאן פון וואהלין, 70 ק"מ מערב פון זשיטאמיר און 34 ק"מ דרום פון זוועהיל. אַנדרושיווקע האט געהאט א באפעלקערונג פון 11,978 אין 2012.
יידישע היסטאריע
אין 1900 האבן געוואוינט אין באראניווקע 1,990 יידן.
מאריאפאטש
מאריאפאטש איז א דארף אין סאבאלטש-סאטמאר-בערעג מעדזשע אין צפון-מזרח אונגארן, 280 ק"מ צפון-מזרח פון בודאפעשט, 30 ק"מ מערב פון נירעדהאז. אין 2015 האט עס געהאט 2,153 איינוואוינער.
מנחם מענדל מארילעס
רבי מנחם מענדל מארילעס זצ"ל (ה'ת"ר - ה'תר"ף), רב אין ראפשיץ.
אפשטאם
רבי מענדל איז געבוירן אין יאר ה'ת"ר (אומגעפער), צו זיין פאטער הרב יצחק מארילעס, רב אין ראפשיץ, א זון פון הרב שמעון מארילעס, פון יעראסלאוו, באקאנט אלס דער רבי שמעון יעראסלאווער. און צו זיין מוטער מרת שרה א טאכטער פון הרב מנשה רובין, רב אין ראפשיץ, א זון פון רבי ר' אשר'ל, רב אין ראפשיץ.
רבנות
רבי מענדל איז געווען דער ממלא מקום פון שווער, רב אין דובעצק, און נאכהער אין ראפשיץ.
הסתלקות
רבי מענדל איז נפטר געווארן אין יאר ה'תר"ף.
פאמיליע
רבי מענדל האט געהייראט מרת דבורה א טאכטער פון הרב דויד שפירא רב אין דינאוו, א זון פון דעם בני יששכר. זייערע קינדער:
ארורא דעפארטמענט
ארורא איז א דעפארטמענט אין מערב באליוויע, מיט א שטח פון 53,588 קוואדראט ק"מ. די הויפטשטאט פונעם דעפארטמענט איז די שטאט ארורא.
אין דעם 2001 צענזוס איז די באפעלקערונג געווען 420,000.
קאַטעגאָריע:באליוויע
וואריק עוועניו אונטערגרונט סטאנציע
וואריק עוועניו (Warwick Avenue) איז א לאנדאנער אונטערגרונט סטאנציע אויף דער בעקערלו ליניע וואס געפינט זיך נישט ווייט פון קליין ווענעציע אין דער סיטי פון וועסטמינסטער. די סטאנציע איז אין טראוולקארט זאנע 2.
היסטאריע
די סטאנציע האט געעפנט אויף דער פארלענגערונג פון דער בעקער סטריט און וואטערלו באן פון פאדינגטאן צו קוויינס פארק דעם 31סטן יאנואר 1915.
פּאַקער
א פּאַקער איז איינער וואס נעמט צוזאם די ספרים און סידורים אין די שוהלן און אין ישיבות.
געווענליך פאקט מען ביינאכט אז ס'זאל שיין און פריש אויפגערוימט פאר אינדערפריה, אין די גרויסע בתי מדרשים און היכלי התורה מוז מען אבער פאקן צוויי אדער אפילו דריי מאל א טאג.
ס'איז געווענליך די אחריות פונעם שמש אויפצונעמען א פאקער, און וויבאלד ס'איז נישט אזא גוט באצאלטע ארבעט און ס'קען אויך זיין גאנץ שווער און לאנגווייליג ווערט דאס געווענליך געטוהן דורך א בחור אדער כולל יונגערמאן וואס האט נישט קיין גרויסע הוצאות.
פאר די קלענערע בתי מדרשים אין שטאט וואס האבן נישט אזויפיל ספרים, נעמט מען איין פאקער פאר איין געגנט.
סיני מלחמה
די סיני מלחמה האט אויסגעבראכן אקטאבער 1956, מיט פראנקרייך, בריטאניע, און ישראל, אלס אליאירטע
אורזאכן צום קריג
די מלחמה האט אויסגעבראכן, צוליב דער סועץ קאנאל, וואס ביזן קריג האט עס געהערט צו א קאמפאני וואס האט געהערט צו פראנקרייך און בריטאניע, ווען גאמאל אבדעל נאצער פרעזידענט פון עגיפטן, האט באשלאסן צו נאציאנאליזירן דעם קאנאל, זענען די צוויי לענדער געווארן זייער אויפגעברויזט, און זיי האבן געסטראשעט נאצער.
ישראל איידער דער מלחמה
ישראל האט געהאט צו ליידן פון פאלעסטינער טעראריסטן, וואס פלעגן זיך אריבער שווערצן די גרעניץ פון עגיפטן, אדער דעם עזה שטרייף, און זיי האבן א דורכגעפירט בלוטיקע אטאקעס אויף ישראל בירגער, עגיפטן האט געגעבן די טעראריסטן, א ברייטע האנט צו קענען דורכפירן זייער ארבעט, ווי אויך האט עגיפטן פארשלאסן די אריבערגאנג פאר ישראלדיקע שיפן אינעם טיראן דורכגאס, וואס פירט קיין אילת, דערפאר ווען שארל דע גאל האט געפרעגט שמעון פערעס, אויב ישראל איז גרייט ארויס צו העלפן, האט דוד בן גוריון גלייך איינגעשטימט.
דער צוגרייטונג צו דער מלחמה
נאכן קומען צו אן אויסגלייך ווי אזוי די מלחמה וועט געפירט ווערן, איז פראנקרייך געשטעלט געווארן, צו באשיצן ישראל אין פאל פון אן אטאקע אדער אנגריף, ענגלאנד וועט אטאקירן דעם קאנאל ווען ישראל הייבט אן דער אטאקע, קאמאנדאס פון דער פאל-שירעם בריגאדע, וועלן איינעמען דעם מיטלע פאס, איינע פון די הויפט וועגן אריינצופארן אינעם סיני האלב אינדזל, און דאס וועט דינען אלס א ווארענונג, אויב עגיפטן ציט נישט צוריק, וועט עס אריין אין א פולע פאזע פון מלחמה.
די אטאקע
אויפן 29טן אקטאבער האבן ישראל קרעפטן אינוואדירט סיני, און האבן אנגעפאנגען די קריג, פראנקרייך און בריטאניע האבן געגעבן אן אלטימאטום צו עגיפטן, אז אויב ציט זי זיך נישט צוריק, צו א שטח פון 10 מייל, פון ביידע זייטן פונעם סועץ, מישן זיי זיך אריין אינעם קריג, נאצער האט זיך נישט איינגעגעבן, און די צוויי לענדער האבן זיך אריינגעמישט. אין זיבן טעג האט ישראל איינגענומען די סיני און די עזה פאס.
די וועלט
די פאראייניגטע שטאטן האט פארלאנגט א באלדיגע ריקצוג, פון די דריי אליאירטע, די סאוועטן פארבאנד האט געסטראשעט אז זי גייט זיך אננעמען פאר עגיפטן, ישראל האט זיך צוריקגעצויגן, מיטן באדינג אז די וואסערן דרום פון אילת, בלייבן אפן פאר ישראל שיפן, און אז שלום טרופן פון די פאראייניגטע פעלקער, קומען היטן אין עזה, און אינעם סיני.
וועבלינקען
קאַטעגאָריע:ישראל קאַטעגאָריע:מיטל מזרח קאנפליקט
לואיס קאראל
לואיס קאראל איז געווען דער פסעוודאנים פון טשאַרלס לאַטווידזש דאדזשסאן (27סטן יאנואר 1832 – 14טן יאנואר 1898), א בריטישער שרייבער, לאגיקער, מאטעמאטיקער, אנגליקאנער קלעריקער, און פאטאגראף. ער איז מערסט באקאנט פאר זיינע בוך אליסנס אוואנטורעס אין וואונדערלאנד (Alice's Adventures in Wonderland) וואס ער האט פארציילט צו אליס לידעל, און צוויי פון אירע שוועסטער אויף א שיפל. אליס האט געהאט הנאה פון דער מעשה און האט געבעטן דאדזשסאן ער זאל זי אפשרייבן. דערנאך האט קאראל געשריבן א צווייטע מעשה וועגן אליס אדורכן שפיגל (Through the Looking Glass). ביידע מעשהס ווערן געליינט איבער דער גארער וועלט.
דאדזשסאן איז געווען א לעקטאר אין מאטעמאטיק אין קרייסט טשערטש, אקספארד, און האט געשריבן עטלעכע ביכער וועגן מאטעמאטיק.
רעפערענצן
קאַטעגאָריע:ענגלענדער קאַטעגאָריע:בריטישע שרייבער קאַטעגאָריע:מאטעמאטיקער
יעקב מוצאפי
thumb|בית הכנסת שמש צדקה אין ירושלים פון הרב יעקב מוצאפי|טעקסט=הרב יעקב מוצאפי גערופן חכם יעקב (ה'תר"ס - י"ג סיון ה'תשמ"ג; 1899 - 25 מיי 1983) איז געווען אב בית דין פון דער ספרדישער עדה חרדית אין ירושלים.
ביאגראפיע
ער איז געבוירן געווארן צו רבי עזרא און זיין ווייב מזל טוב אין באגדאד (היינט איראק) אין 1899. זיין עיקר חינוך האט ער באקומען פון זיין זיידן, הרב משה מוצאפי, און שפעטער האט ער געלערנט אין דעם "מדרש תלמוד תורה" חדר צוזאמען מיט רבי סאלמאן מוצאפי פון רבי מנשה שאראבאני. שפעטער האָט ער געלערנט אין דער "מדרש בית זילכה" ישיבה, ביי דעם מקובל רבי אפרים הכהן, רבי שמעון אגסי, און הרב צדקה חוצין (דער צווייטער). זכה לשמוע תורה מפי עטרת תפארת רבי יוסף חיים פון באגדאד.
קאַטעגאָריע:ספרדישע רבנים קאַטעגאָריע:מקובלים קאַטעגאָריע:נקבר אין הר הזיתים
ציריך
ציריך (שוויצערדייטש: Züri) איז די גרעסטע שטאט אין דער שווייץ, און די הויפטשטאט פון דעם ציריך קאנטאן, מיט א באפעלקערונג פון 371,767 אין 2007, צווישן זיי בערך 6,500 יידן. ציריך איז דער הויפט האנדל צענטער פון דער שווייץ.
געאגראפיע
קליין|250px|צענטראל ציריך (בילד פון א סאטעליט) די שטאט געפינט זיך וואו דער לימאַט טייך קומט ארויס צפון-מערב פון דער ציריך אזערע. דער צענטער פון ציריך איז דער 'לינדנהויף', א קליין בערגל אויפן לינקען ברעג פון דעם לימאט.
טראנספארט
קליין|250px|טראמען אין ציריך ציריך איז א מיטלפונקט פאר באן, וועג און לופט פארקער. זי האט פארשידענע באן סטאנציעס, כולל ציריך הויפט באן סטאנציע, ערליקאן, שטאדלהאפן, הארטבריק, טיפנברונעם, ענגע, ווידיקאן און אלטשטעטן. די ציזאלפינא, אינטערשטאט עקספרעס און אויך דער פראנצויזישער TGV הויך-גיך באנען שטעלן זיך אפ אין ציריך.
די שווייצער A1, A3 און A4 עקספרעסוועגן קומען נאנט צו ציריך. דער A1 גייט צו מערב קיין בערן און גענף  און צו מזרח קיין סט גאלען; דער A3 קערט צו צפון-מערב קיין באזעל און דרום-מזרח לענג-אויס דער ציריך אזערע און וואלן אזערע קיין סארגאנס; און דער A4 קערט צו צפון קיין שאפהייזן.
ציריך אינטערנאציאנאלער ערפארט אין קלאָטן איז נישט קיין 10 ק"מ צפון-מזרח פון דער שטאט.
דער פובליקער טראנספארט נעצווערק האט אויך שיפן אויף דער אזערע און דעם טייך, פוניקולארע באנען און אויך א  קאבל קאר צווישן אדליסוויל און פעלזנעג.
אז מען קויפט א בילעט פאר א נסיעה איז ער גילטיק אויף אלע טראנספארט מיטלען.
יידן אין ציריך
ציריך האט די גרעסטע יידישע קהילה אין דער שווייץ, מיט עטלעכע 6,500 איינוואוינער ארום 950 משפחות - א דריטל פון אלע שווייצער יידן.
די רבנים אין ציריך זענען: הרב דניאל לוי, זיין זון און נאכפאלגער הרב משה חיים לוי (יעקישע קהילה, עדת ישורון), הרב שאול ברייש, זיין איידים הרב צבי אלימלך פאדווא (אגודת אחים), הרב משה חיים שמערלער, הרב נפתלי צבי שמערלער שליט '' א (מחזיקי הדת), הרב שלום דירנפעלד (בעלזא)
ענדעמיש
ענדעמיש מיינט אז א געוויסע זגאל אדער סוב-זגאל פון א בוים אדער א בעל חי שטאמט אויסשליסליך פון איין ספעציפישע לאנד, געגנט, אינזל, טייך אדער בארג,
ציריך
יידן אין ציריך
* קאַטעגאָריע:אידישע יישובים אין אייראפע קאַטעגאָריע:שטעט אין דער שווייץ קאַטעגאָריע:פרומע אידישע געגנטן
בוש היל פארק באן סטאנציע
בוש היל פארק איז א לאנדאנער איבערגרונט סטאנציע אויפן ענפֿילד צווייג פון די לי וואלי ליניעס, וואס באדינט דעם געגנט בוש היל פארק אין דער לאנדאנער בארא פון ענפילד, צפון לאנדאן, ענגלאנד.
די סטאנציע געפינט זיך אין טראוולקארט זאנע 5.
היסטאריע
בוש היל פארק סטאנציע האט געעפנט אין 1880 דורך דער גרויסאיסטערן אייזנבאן.
באדינונגען
די נארמאלע נישט שפיץ־שעה׳ן באדינונג איז:
פינחס מנחם אלעזר יוסטמאן
רבי פינחס מנחם (אלעזר) יוסטמאַן ( תר"ט - י׳ כסלו תרפ"א) האט געגרינדעט זיין הויף אין פּילץ. ער איז געווען פון די חשובע אדמו״רים אין פוילן און איז געווען באקאנט דורך זיינע תורות פון זענען געשריבן אין דעם ספר "שפתי צדיק". זיין מוטער איז געווען א טאכטער פונעם חידושי הרי״ם, רבי יצחק מאיר אלטער פון גער. נאָך דער פטירה פונעם שפת אמת פון גער, האט ער אנגעהויבן פירן אַ חסידישן הויף אין פּילץ.
ביאגראפיע
ער איז געבוירן צו זיין פאטער רבי בנימין אליעזר יוסטמאן וועלכע איז געווען אן איידעם ביים חידושי הרי"ם פון גער, און צו זיין מוטער, מרת צינא פעסא אלטער, א טאָכטער פונעם חידושי הרי״ם פון גער. ער איז געווארן א יתום פֿון זיין מוטער אין אַ יונגן עלטער, און זיין זיידע דער חידושי הרי״ם האט אים אריין גענומען. ער איז געפארן מיט זיין זיידן אויף "נסיעות" צום קאצקער רבי׳ן.
ער האט חתונה געהאט צו זיינס א שוועסטער קינד, רביצין הענדיל לאה, די טאכטער פון זיין פעטער רבי אברהם מרדכי אלטער - וועלכער איז נפטר געווארן פאר דער חתונה.
האט ער געגעסן קעסט און געוואוינט ביי זיין גרויסן זיידן ביז זיין פטירה אין תרכ"ו. דערנאך איז ער געווארן פון די חסידים פון רבי העניך פון אלעקסאנדער, און ווען זיין שוואגער דער שפת אמת האט אנגעהויבן פירן האט ער זיך מדבק געווען אין אים.
אין גער האט ער זיך געשפייזט פון א ספרים געשעפט און ארויסגעבן ספרים.
אלס רבי
ווען זיין שוואגער דער "שפת אמת" איז נסתלק געווארן אין יאהר תרס"ה, האט א גרויסער עולם אנגעהויבן צו פארן צו אים קיין פילץ וואו ער איז געווארן איינער פון די באוואוסטע רבי'ס אין פוילן.